સ્ટેચ્યુ ઓફ યુનિટી-એકતા રથયાત્રાના માધ્યમથી સરદાર પટેલના જીવન સાથે જોડાયેલી ફિલ્મ અને સરદાર પટેલના કાર્યોને ઉજાગર કરતા સાહિત્યનું વિતરણ પણ યાત્રા દરમિયાન ગામે-ગામ કરવામાં આવશે. એકતાયાત્રા રાજયના ૧૦ હજારથી વધુ ગામોમાં પરિભ્રમણ કરી સરદાર પટેલનો પ્રેરક સંદેશો પાઠવવાની સાથોસાથ જનજનમાં એકતા અને અખંડિતતાની ભાવનાને વધુ બળવત્તર બનાવવામાં મહત્વની ભૂમિકા અદા કરશે. વિશ્વની તમામ પ્રતિમાઓમાં સહુથી ઊંચી અને વિશ્વની સૌથી વિરાટ સરદાર પ્રતિમા સ્ટેચ્યુ ઓફ યુનિટીનું નિર્માણ સરદાર સરોવરની સમીપે, નર્મદા તટે ભારતના વડાપ્રધાન નરેન્દ્રભાઇ મોદી સરદાર પટેલની ૧૪૩મી જન્મજયંતી પ્રસંગે તા. ૩૧મી ઓકટોબર, ૨૦૧૮ના રોજ રાષ્ટ્રાર્પણ કરવાના છે તેનું એકતાયાત્રા રથના માધ્યમથી જનજનને આમંત્રણ પાઠવવામાં આવી રહ્યું છે.